IZRAKSTS
LĪGUMS
[bookmark: _Hlk129694830]Līguma sagatavošanas vieta un datums ir Ventspilī, 2026.gada 31.jūlijā.  
Līguma parakstīšanas datums ir pēdējā pievienotā droša elektroniskā paraksta un tā laika zīmoga datum.
SIA “Olimpiskais centrs “Ventspils”” (turpmāk – Pasūtītājs), tās valdes priekšsēdētāja Jurģa Liepājnieka personā, kurš rīkojas uz statūtu pamata, no vienas puses, un
SIA "ROL-AUTOMATIK SET" (turpmāk – Piegādātājs), tās valdes locekļa Germana Smirnova personā, kurš rīkojas uz statūtu pamata, no otras puses,
abi kopā turpmāk saukti – Puses, pamatojoties uz Pasūtītāja organizētā iepirkuma “Pacēlāja platformas personām ar kustību traucējumiem piegāde un uzstādīšana Ledus hallē, Sporta ielā 7/9, Ventspilī” (id. Nr. OCV2026/07 ESAF) (turpmāk – Iepirkums) rezultātiem, noslēdz šādu līgumu (turpmāk – Līgums):

1. Līguma priekšmets
1.1. Pasūtītājs uzdod, bet Piegādātājs apņemas piegādāt, uzstādīt jaunu paceļamo platformu cilvēkiem ar kustības traucējumiem (turpmāk – Platforma) un veikt Pasūtītāja personāla apmācību, šādā adresē: Ledus hallē Sporta ielā 7/9, Ventspilī, pie kāpņu laukuma.
1.2. Piegādātājs Platformas piegādi, uzstādīšanu un personāla apmācību veic saskaņā ar tehnisko specifikāciju un Piegādātāja tehnisko piedāvājumu Līguma 1.pielikumā (turpmāk – Tehniskā specifikācija) par pieteikumā - finanšu piedāvājumā Līguma 2.pielikumā (turpmāk – Finanšu piedāvājums) norādīto cenu.
1.3. Platformas piegāde un uzstādīšana tiek veikta projekta “Atbalsta pasākumi cilvēkiem ar invaliditāti mājokļu vides pieejamības nodrošināšanai” Nr. Nr. 3.1.2.1.i.0/2/24/I/CFLA/018 ietvaros, kas tiek finansēts Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” ietvaros.

2. Līguma kopējā summa un norēķinu kārtība
2.1. Atbilstoši Pieteikumam - Finanšu piedāvājumam kopējā Līgumcena par Platformas piegādi ir 7990,00 EUR (septiņi tūkstoši deviņi simti deviņdesmit euro), pievienotās vērtības nodoklis 21% (turpmāk – PVN) ir 1677,90 EUR, Līguma summa kopā ar PVN ir 9667,90 EUR (deviņi tūkstoši seši simti sešdesmit septiņi euro 90 centi), (turpmāk – Līguma summa). 
2.2. Līguma summā ir ietvertas visas izmaksas, kas saistītas ar Platformas piegādi un uzstādīšanu, kā arī Līguma pilnīgu un kvalitatīvu izpildi.
2.3. Pasūtītājs samaksā Piegādātājam 2.1.punktā minēto summu 20 (divdesmit) darba dienu laikā, skaitot no dienas, kad Puses ir parakstījušas Līguma 3.4.punktā noteikto Platformas nodošanas - pieņemšanas aktu un pavadzīmi.
2.4. Piegādātājs, pēc Līguma 3.4.punktā noteiktā Platformas nodošanas - pieņemšanas akta parakstīšanas, iesniedz Pasūtītājam pavadzīmi. Pavadzīme, parakstīta ar drošu elektronisko parakstu, nosūtāma uz Pasūtītāja e-pasta adresi: olimps@ventspils.lv.  
2.5. Līgumā noteiktais Pasūtītāja maksājums ir uzskatāms par izpildītu dienā, kad Līgumā noteiktais maksājums ir saņemts Līgumā vai pavadzīmē, kuras apmaksa tiek veikta atbilstoši Līgumam, norādītajā Piegādātāja kontā. Strīdus gadījumā Līgumā noteiktais Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu, un tā to ir pieņēmusi izpildei.

3. Līguma izpildes termiņš un darbu pieņemšanas kārtība
3.1. Piegādātājs nodrošina Platformas piegādi un uzstādīšanu (atbilstoši Piegādātāja piedāvājumam) 50 (piecdesmit) kalendārās dienas no Līguma spēkā stāšanās dienas, ievērojot saskaņoto darbu izpildes grafiku. 
3.2. Piegādātājs Platformas piegādes laiku Objektā saskaņo ar Līgumā norādīto Pasūtītāja atbildīgo personu ne vēlāk kā 2 (divas) darba dienas pirms plānotās Platformas piegādes.
3.3. Pēc Platformas uzstādīšanas Objektā Piegādātājs nodrošina Platformas testa palaišanu darba režīmā un Pasūtītāja personāla apmācību. Platformas testa palaišanu darba režīmā un Pasūtītāja personāla apmācību Piegādātājs saskaņo ar Pasūtītāja Līgumā norādīto pārstāvi. 
3.4. Pēc Platformas piegādes un uzstādīšanas Objektā pilnā apjomā un Līguma 3.3. punkta izpildes Līguma Puses 10 (desmit) darba dienu laikā paraksta Platformas piegādes un uzstādīšanas pieņemšanas-nodošanas aktu vai Pasūtītājs iesniedz Piegādātājam motivētu atteikumu aktu parakstīt.
3.5. Līguma 3.4. punktā minētā atteikuma gadījumā Piegādātājam ir pienākums novērst Pasūtītāja pretenzijā norādītos defektus, trūkumus vai neatbilstības saskaņojot termiņu ar Pasūtītāju, kādā nepilnības tiks novērstas.
3.6. Pēc konstatēto nepilnību novēršanas Piegādātājs iesniedz aktu atkārtoti, un tas tiek izskatīts un parakstīts, ievērojot 3.4. punkta noteikumus.
Pirms Līguma 3.4.punktā noteiktā akta parakstīšanas Piegādātājs iesniedz Pasūtītājam Platformas lietošanas instrukciju, Platformas tehnisko dokumentāciju atbilstoši tehniskās specifikācijas – tehniskā piedāvājuma prasībām (Līguma 1.pielikums).

4. Piegādātāja saistības
4.1. Piecu darba dienu laikā pēc Līguma parakstīšanas iesniegt Pasūtītājam darbu izpildes grafiku.
4.2. Trīs darba dienu laikā, pēc līguma spēkā stāšanās dienas, jāiesniedz Pasūtītājam informācija par platformas uzstādīšanas vietu, pamatnes specifikāciju, elektrības pievadu izvietojumu, apjomu.
4.3. Piegādātājs nodrošina pilnīgu Platformas drošību pret iespējamajiem bojājumiem to transportējot un uzņemas visu atbildību par Platformas nejaušu bojāeju vai bojājumiem līdz pieņemšanas-nodošanas akta parakstīšanas brīdim.
4.4. Piegādātājs 3 (trīs) darbdienu laikā pēc Līguma parakstīšanas iesniedz pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norādāmi arī Piegādātāja apakšuzņēmēja apakšuzņēmēji. Līguma izpildes laikā Piegādātājam ir pienākums paziņot Pasūtītāja pārstāvim par jebkurām minētās informācijas izmaiņām, kā arī papildināt sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
4.5. Piegādātājs apņemas piegādāt Platformu ar saviem rīkiem, ierīcēm (mehānismiem un instrumentiem), izmantojot savas profesionālās iemaņas. 
4.6. Piegādātājs garantē, ka Platforma ir tehniski labā stāvoklī un atbilst Tehniskās specifikācijas, Tehniskā piedāvājuma un normatīvajos aktos noteiktajām lietošanas drošības prasībām.
4.7. Piegādātājs ievēro Latvijas Republikas normatīvo aktu prasības, tajā skaitā darba drošības, ugunsdrošības un citas prasības, kas attiecas uz Līguma izpildi.
4.8. Piegādātājs apliecina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.

5. Pasūtītāja saistības
5.1. Pasūtītāja atbildīgā persona izskata un saskaņo darbu izpildes grafiku un izmaiņas tajā, kontrolē Līguma izpildi, tajā skaitā Platformas kvalitāti un atbilstību tehniskajai specifikācijai. Piegādātājam ir saistoša Pasūtītāja atbildīgās personas darbība. 
5.2. Pasūtītājam ir tiesības pieaicināt neatkarīgus ekspertus, lai izvērtētu piegādātās Platformas atbilstību tehniskajā specifikācijā izvirzītajām prasībām.
5.3. Pasūtītājs apņemas savlaicīgi informēt Piegādātāju par apstākļiem, kas var ietekmēt Līguma izpildi.
5.4. Pasūtītājam ir pienākums veikt samaksu par Līguma noteikumiem atbilstošu Platformas piegādes un uzstādīšanas veikšanu Līgumā noteiktajā kārtībā.

6. Garantija
6.1. Piegādātājs garantē Platformas kvalitāti un funkcionālo darbību (saskaņā ar Tehnisko specifikāciju) (atbilstoši Piegādātāja piedāvājumam) 24 (divdesmit četru) mēnešu laikā no Platformas uzstādīšanas pieņemšanas-nodošanas akta parakstīšanas brīža (turpmāk – Garantijas laiks). Piegādātājs uzņemas atbildību par trūkumiem un defektiem, kas konstatēti garantijas termiņā. 
6.2. Defektu novēršana garantijas laikā:
6.2.1. [bookmark: _Hlk105078437]ja Pasūtītājs Līguma 6.1.punktā noteiktajā garantijas laikā konstatē piegādātās Platformas defektu (tālāk tekstā – defekts), kas nav radies Pasūtītāja vainas dēļ, Pasūtītājs Līguma 6.1.punktā noteiktajā garantijas laikā iesniedz Piegādātājam rakstisku paziņojumu par defekta novēršanas nepieciešamību (turpmāk - Paziņojums);
6.2.2. Piegādātājs novērš Paziņojumā minēto defektu par saviem līdzekļiem 48 (četrdesmit astoņu) stundu laikā pēc Paziņojuma saņemšanas vai citā ar Pasūtītāju rakstiski saskaņotā termiņā; 
6.2.3. ja Līguma 6.1.punktā noteiktajā garantijas laikā Piegādātājs neveic defekta novēršanu Līguma 6.2.2. punktā noteiktajā termiņā vai līguma 6.2.2. punktā noteiktajā kārtībā saskaņotajā termiņā, vai defekta novēršana nav veikta kvalitatīvi, Pasūtītājam ir tiesības novērst defektu, par to iepriekš rakstiski brīdinot Piegādātāju; Piegādātājam ir pienākums samaksāt par defekta novēršanas darbiem 10 (desmit) darbadienu laikā pēc Pasūtītāja rēķina saņemšanas. 

7. Pušu atbildība
7.1. Par Līguma saistību daļēju vai pilnīgu neizpildi Piegādātājs atbild saskaņā ar Latvijas Republikā spēkā esošajiem normatīvajiem aktiem.
7.2. Ja Pasūtītājs kavē Līgumā noteikto Līguma summas samaksas termiņu, tad Piegādātājam ir tiesības prasīt, lai Pasūtītājs maksā līgumsodu 0,5% (nulle, komats, pieci procenti) apmērā no aizkavētā maksājuma summas par katru nokavēto dienu, bet ne vairāk kā 10% (desmit procenti) apmērā no Līguma summas. 
7.3. Ja Piegādātājs kavē Līguma 3.1.punktā noteikto platformu piegādes un uzstādīšanas termiņu, tad Pasūtītājam ir tiesības prasīt, lai Piegādātājs maksā līgumsodu 0,5% (nulle, komats, pieci procenti) apmērā no Līguma summas par katru nokavēto dienu, bet ne vairāk kā 10% (desmit procenti) apmērā no Līguma summas. 

8. Līguma termiņš, izmaiņas un tā izbeigšana
8.1. Līgums stājas spēkā dienā, kad to ir parakstījušas abas Puses. Līgums ir spēkā līdz Līguma saistību pilnīgai izpildei.
8.2. Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
8.3. Ja normatīvo aktu grozījumi paredzēs tādas normatīvo aktu izmaiņas, kuras liks Pusēm grozīt Līguma noteikumus, Puses apņemas vienoties par samērīgiem grozījumiem Līgumā.
8.4. Pasūtītājam ir tiesības vienpusēji izbeigt Līgumu, rakstveidā brīdinot Piegādātāju vismaz 7 (septiņas) dienas iepriekš, šādos gadījumos:
8.4.1. ja Piegādātājs atzīts par maksātnespējīgu, vai pret to trešās personas ceļ šādu prasību tiesā;
8.4.2. Piegādātājs Platformas piegādi un uzstādīšanu veic nekvalitatīvi, neievēro Līguma noteikumus un spēkā esošos normatīvos aktus, standartus vai Pasūtītāja pārstāvja norādījumus, par ko saņemtas vismaz 2 (divas) rakstiskas pretenzijas no Pasūtītāja; 
8.4.3. [bookmark: _Hlk104894815]Piegādātājs vairāk kā par 30 (trīsdesmit) darba dienām kavē Līguma 3.1.punktā noteikto izpildes termiņu;
8.4.4. Piegādātājs kādā citā veidā nepilda Līgumā noteiktās saistības un Līguma saistību pārkāpumu nenovērš 15 (piecpadsmit) darba dienu laikā no Pasūtītāja pretenzijas nosūtīšanas dienas;
8.4.5. Līgumu nav iespējams izpildīt tādēļ, ka Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
8.4.6. Piegādātājs ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Piegādātāju ir atbrīvojusi no naudas soda vai samazinājusi naudas sodu;
8.4.7. ja ārvalstu finanšu instrumenta vadībā iesaistīta iestāde saistībā ar Piegādātāja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju un minētā korekcija izriet no Piegādātāja pieļauta Līguma pārkāpuma.
8.5. Piegādātājam ir tiesības vienpusēji izbeigt Līgumu, rakstveidā brīdinot Pasūtītāju vismaz 7 (septiņas) dienas iepriekš, ja Pasūtītājs vairāk kā par 30 (trīsdesmit) darba dienām kavē Līgumā noteikto maksājuma termiņu. 

9. Apakšuzņēmēji 
9.1. Piegādātājs nav tiesīgs bez rakstiskas saskaņošanas ar Pasūtītāju veikt Iepirkumā norādīto  apakšuzņēmēju nomaiņu un iesaistīt papildu apakšuzņēmējus Līguma izpildē.
9.2. Līguma izpildē iesaistīto apakšuzņēmēju nomaiņa tiek veikta ievērojot Publisko iepirkumu likuma (turpmāk -PIL) 62.pantā noteikto.
9.3. Pasūtītājs nepiekrīt apakšuzņēmēja nomaiņai, ja pastāv kāds no šādiem nosacījumiem:
9.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
9.3.2. piedāvātais apakšuzņēmējs, kura sniedzamo pakalpojumu vērtība ir vismaz 10 000 (desmit tūkstoši) euro, atbilst PIL 42.panta otrās daļas 1., 2., 3., 4., un 11.punktā minētajiem izslēgšanas iemesliem PIL 42. panta trešās daļas 1., 2. un 3. punktā minētajām personām;
9.3.3. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
9.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
9.5. Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. PIL 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.6. Pasūtītājs pieņem lēmumu atļaut vai atteikt Iepirkumā izraudzītā pretendenta apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

10. Pušu atbildīgās personas
10.1. Pasūtītāja atbildīgā persona Līguma darbības laikā – XXX
10.2. Piegādātāja atbildīgā persona Līguma darbības laikā – XXX
10.3. Pušu atbildīgajām personām ir tiesības:
10.3.1. risināt organizatoriskos jautājumus, kas saistīti ar Līguma izpildi;
10.3.2. pieteikt pretenzijas par Līguma saistību pienācīgu neizpildi;
10.3.3. parakstīt pieņemšanas - nodošanas aktu.
10.4. Līguma izpildes ietvaros Pusēm savstarpēji apmainoties ar Pušu atbildīgo personu identificējošo informāciju un kontaktinformācijas informāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
10.5. Katra no Pusēm apņemas informēt tās personas, kuras personas dati (piemēram, kuras norādītas kā Pušu atbildīgās personas Līgumā) tiek nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
10.6. Puses 5 (piecu) kalendāro dienu laikā paziņo viena otrai, ja Līguma ietvaros apstrādāto Pušu atbildīgo personu datu kategorijas ir mainījušās, tādejādi, sniedzot aktuālu, precīzu informāciju, ar mērķi Pusēm nodrošinot tikai un vienīgi precīzu datu apstrādi.

11. Strīdu risināšanas kārtība
11.1. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas.
11.2. Gadījumā, ja Puses nespēs vienoties, strīds risināms Latvijas Republikas spēkā esošo normatīvo aktu vai saistošo starptautisko tiesību normu noteiktajā kārtībā Latvijas Republikas tiesā.

12. Nepārvarama vara 
12.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Uz Līguma noslēgšanas dienu šādus apstākļus, kas ietekmē Līguma saistību izpildi, Puses nav konstatējušas.
12.2. Līguma izpildes termiņu var pagarināt uz nepārvaramas varas notikumu darbības laiku, kā arī Pusēm vienojoties uz laika posmu, kas ļautu pilnībā izpildīt Līgumā paredzētās saistības.
12.3. Ja Līguma 12.1.punktā minētie apstākļi turpinās ilgāk par 2 (diviem) mēnešiem, Puses vienojas par saistību izpildes atlikšanu, izbeigšanu vai turpināšanu.

13. Citi noteikumi
13.1. Līgums ir saistošs Pusēm, kā arī to tiesību un pienākumu pārņēmējiem.
13.2. Ja Līguma izmaiņas ir saistītas ar izmaiņām Latvijas Republikas normatīvajos aktos, spēkā ir pēdējās. Ja kādi Līguma punkti kļūst pretrunā ar normatīvajiem aktiem, tas neietekmē Līguma darbību kopumā. Spēkā neesošie punkti ir jāaizstāj ar citiem Līguma mērķim un saturam atbilstošiem punktiem.
13.3. Puses apņemas neizpaust informāciju par otru Pusi vai tās uzņēmumu, ko Puses ieguvušas Līguma izpildes gaitā bez otras Puses rakstveida piekrišanas, izņemot gadījumus, ja informācija ir publiski pieejama vai tā ir izpaužama saskaņā ar tiesas vai valsts pārvaldes iestāžu rīkojumu, obligātām juridiskām prasībām vai piemērojamiem obligātiem noteikumiem. Šis nosacījums ir spēkā gan Līguma izpildes laikā, gan arī pēc tam.
13.4. Ja kādai no Pusēm tiek būtiski mainīts juridiskais statuss, vadītāji, vai kāds no rekvizītiem (adrese, tālruņa, e-pasta adrese u.c.), tad to nekavējoties rakstiski paziņo otrai Pusei.
13.5. Līgumam pievienoti šādi pielikumi: 
13.5.1. 1.pielikums – Tehniskā specifikācija;
13.5.2. 2.pielikums – Pieteikums - Finanšu piedāvājums.
13.6. Līgums ir sagatavots kā elektronisks dokuments. Par Līguma parakstīšanas datumu uzskatāms datums, kad pēdējā no Pusēm pievienojusi tam drošu elektronisko parakstu un atbilstošu laika zīmogu. Katra no Pusēm nodrošina atbilstošu elektroniski parakstīta dokumenta glabāšanu.

14. Pušu rekvizīti

	Pasūtītājs
SIA „Olimpiskais centrs „Ventspils””

_______________________________
J.Liepājnieks
	Piegādātājs
SIA "ROL-AUTOMATIK SET" 

________________________________
G.Smirnovs                  

